Document ID: /roh_data/filtered/fineweb-2-filterrobots_roh.jsonl.gz/65349

Engiadina - «Engiadina San Murezzan Turissem» po vegnir fundada
Cun il cler gea da la vischnanca da La Punt Chamues-ch pon ins uss fundar la societad d'aczias da la nov'organisaziun turistica per la regiun Malögia. La radunanza communala ha approvà la tractanda senza ina cuntravusch.
La vischnanca da La Punt Chamues-ch sa participescha cun 9'500 francs al chapital da fundaziun da total 250'000 francs. Il proxim pass per realisar la nova furma giuridica da la destinaziun, fa la conferenza dals presidents da las 12 vischnancas tranter Malögia e S-chanf. La conferenza vegn ad eleger il cussegl d'administraziun que duai cuntinuar cun la realisaziun da la nova destinaziun turistica.